Source: https://www.financnasprava.sk/_img/pfsedit/Dokumenty_PFS/Financna_sprava/Casopisy/nl/2018/ext_nl_2018_02.htm
Timestamp: 2020-01-28 15:11:56+00:00
Document Index: 2264996

Matched Legal Cases: ['§ 43', '§ 43', '§ 47', '§ 50', '§ 50', '§ 6', '§ 43', '§ 43', '§ 43', '§ 49', '§ 7', '§ 7']

﻿ Už len necelé dva týždne na daňové priznania k dani z motorových vozidiel
Externý newsletter finančnej správy 02/2018
Používali ste v roku 2017 vozidlo na podnikanie? Ak áno, v takom prípade musíte podať daňové priznanie k dani z motorových vozidiel. Termín sa blíži. Daňové priznanie musíte podať a daň aj zaplatiť do 31.januára 2018. Podrobnejšie informácie, ako aj zoznam najčastejších chýb, ktorým by ste sa mali vyvarovať, nájdete na našom portáli.
Posilňujeme pre vás call centrum
Finančná správa posilňuje v týchto dňoch služby call centra. Dôvodom je podanie daňového priznania k dani z motorových vozidiel (DP k DzMV), ktorého termín je 31. január a takisto registrácia na elektronickú komunikáciu povinnú od 1. januára pre všetky právnické osoby zapísané v obchodnom registri. Call centrum finančnej správy (048/43 17 222) bude k dispozícii klientom finančnej správy v nasledujúcich dňoch takto:
vo štvrtok 25. januára = do 24.00 hod
v pondelok 29. januára = do 19.00 hod
v utorok 30. januára = do 19.00 hod
v stredu 31. januára = do 24.00 hod
Počas všetkých týchto dní finančná správa posilňuje počty expertov na call centre najmä na technickú podporu pri elektronickej komunikácii (voľba č.1).
Papierové tlačivá sú už k dispozícií
Predĺženie lehoty na podanie daňového priznania k dani z príjmu za rok 2017
Blíži sa termín podávania daňového priznania k dani z príjmov za rok 2017. Zákonom stanovená lehota sa však dá predĺžiť a to podaním oznámenia o predĺžení lehoty na podanie daňového priznania. Fyzické osoby, ktoré sa tak rozhodnú spraviť, musia však použiť už len predpísaný vzor oznámenia. Podrobnejšie informácie nájdete na portáli finančnej správy .
CÚ Michalovce ponúka bezodplatne tovar na humanitárne účely
Pozor, zakázaných webstránok je už viac ako 130
Akým spôsobom môže zamestnanec poskytnúť 2% zaplatenej dane?
Fyzická osoba – daňovník (zamestnanec), ktorému zamestnávateľ vykoná ročné zúčtovanie za rok 2017, je oprávnený vyhlásiť na tlačive, že podiel zaplatenej dane do výšky 2 % (3%) sa má poukázať ním určenej právnickej osobe. Vyhlásenie podáva na tlačive, ktorého vzor určuje Finančné riaditeľstvo SR a zverejňuje ho na svojom webovom sídle a predloží ho správcovi dane do 30. apríla 2018 spolu s Potvrdením o zaplatení dane. Tlačivo Potvrdenie o zaplatení dane... vystaví zamestnávateľ na žiadosť zamestnanca uvedenú v tlačive Žiadosť o vykonanie ročného zúčtovania ... za rok 2017 v termíne najneskôr do 16. apríla 2018. Potvrdenie je prílohou vyhlásenia. Od 1.1.2018 je možné Vyhlásenie o poukázaní dane... a Potvrdenie o zaplatení dane... podať výlučne na predpísaných tlačivách označených ako V2Pv17_1 a V2Pv17_P.
Som poberateľ invalidného poistenia 45% uznanej invalidity som zamestnaný v pracovnom pomere. Musím si invalidný dôchodok zahrnúť do ročného zúčtovania ako príjem ?
Invalidný dôchodok ako sociálna dávka je od dane oslobodený a do ročného zúčtovania resp. do daňového priznania sa neuvádza. Poberateľ invalidného dôchodku má nárok aj na nezdaniteľnú časť základu dane na daňovníka v plnej výške resp. vo výške v nadväznosti na základ dane.
Daňovník (rezident SR) bol v roku 2017 zamestnaný v SR u slovenského zamestnávateľa a tiež v ČR u českého zamestnávateľa. Má povinnosť podať daňové priznanie v SR alebo mu môže slovenský zamestnávateľ vykonať ročné zúčtovanie?
Daňový rezident SR má povinnosť vysporiadať si na území SR svoju tzv. celosvetovú daňovú povinnosť.
Po skončení zdaňovacieho obdobia je povinný v daňovom priznaní uviesť tak zdaniteľné príjmy zo zdrojov v SR (príjmy zo závislej činnosti v SR), ako aj príjmy zo závislej činnosti vykonávanej v zahraničí (v ČR).
Následne v daňovom priznaní v SR pri príjmoch zo závislej činnosti vykonávanej v ČR daňovník za účelom zamedzenia dvojitého zdanenia môže uplatniť metódu vyňatia príjmov, ak boli jeho príjmy zo závislej činnosti v ČR preukázateľné zdanené a ak je tento postup pre daňovníka výhodnejší.
Slovenský zamestnávateľ nemôže zamestnancovi vykonať ročné zúčtovanie preddavkov na daň z príjmov zo závislej činnosti, nakoľko mu plynuli aj príjmy zo zdrojov v zahraničí.
Ak daňovníkovi (rezidentovi SR) plynuli v roku 2017 zdaniteľné príjmy zo zdrojov v zahraničí (vykonával závislú činnosť v Nemecku a v Rakúsku), v akej lehote je v SR povinný podať daňové priznanie?
Základná lehota na podanie daňového priznania k dani z príjmov za zdaňovacie obdobie roku 2017 je do troch kalendárnych mesiacov po uplynutí zdaňovacieho obdobia, t.j. do 31. marca 2018. Nakoľko však uvedená lehota pripadá na sobotu, lehota na podanie daňového priznania sa presúva na 3. apríla 2018.
Ak súčasťou jeho zdaniteľných príjmov sú aj zdaniteľné príjmy plynúce zo zdrojov v zahraničí, môže si túto lehotu posunúť až o šesť kalendárnych mesiacov, t.j. do
1.10.2018 (30. septembra 2018 je nedeľa).
Oznámenie o predĺžení lehoty na podanie daňového priznania za rok 2017 je možné podať iba na predpísanom tlačive, ktorého vzor určilo finančné riaditeľstvo a ktoré je v elektronickej podobe zverejnené na internetovej stránke finančnej správy v časti Formuláre – Daňové a colné formuláre – Elektronické formuláre – Správa daní – Daň z príjmov fyzickej osoby – Oznámenie daňovníka o predĺžení lehoty na podanie daňového priznania.
V roku 2017 som uzatvoril s umelcom dohodu o nevyberaní dane zrážkou z jeho vyplateného honorára. Mám povinnosť túto skutočnosť oznámiť správcovi dane na predpísanom tlačive?
Áno. Od 1.1.2018 bol ustanovený predpísaný vzor tlačiva „Oznámenie platiteľa dane podľa § 43 ods. 14 zákona č. 595/2003 Z. z. o dani z príjmov v znení neskorších predpisov o uzavretí dohody s daňovníkom o nevyberaní dane zrážkou z príjmov podľa § 43 ods. 3 písm. h) zákona“ , ktorý je označený OZN4314v17. Lehota na podanie tohto oznámenia je stanovená do 31.1.2018.
Ako lekár som sa v roku 2017 zúčastnil kongresu, na ktorom som prijal nepeňažné plnenie od držiteľa. Zatiaľ som však neobdržal žiadne oznámenie o výške tohto nepeňažného plnenia. V akej lehote je držiteľ povinný mi oznámiť výšku nepeňažného plnenia?
Držiteľ je povinný oznámiť výšku nepeňažného plnenia príjemcovi tohto plnenia za rok 2017 v lehote do 31. januára 2018.
Som platiteľ DPH a podnikám v kamiónovej doprave. Na základe objednávky od slovenskej zasielateľskej spoločnosti som vykonal v januári 2018 prepravu tovaru slovenského vývozcu zo Slovenska na Ukrajinu. Fakturujem slovenskej zasielateľskej spoločnosti za prepravu tovaru zo Slovenska do tretieho štátu s oslobodením od dane podľa § 47 ods.6 zákona o DPH?
Nie. Preprava tovaru fakturovaná slovenskej zasielateľskej spoločnosti podlieha 20% DPH, pretože nejde o poskytnutie služby priamo spojenej s vývozom tovaru – preprava tovaru nie je fakturovaná vývozcovi tovaru.
Som platiteľ DPH. V poslednom zdaňovacom období kalendárneho roka (t.j.za zdaňovacie obdobie december 2017) vysporiadavam koeficient podľa § 50 ods.4 zákona o DPH. V ktorej časti kontrolného výkazu uvádzam údaj z „koncoročného“ vysporiadania koeficientu podľa § 50 ods. 4 zákona o DPH?
Podľa poučenia na vyplnenie kontrolného výkazu k DPH sa tento údaj v kontrolnom výkaze neuvádza.
Som fyzická osoba – podnikateľ, v roku 2016 som využíval vozidlo zaradené v majetku firmy na podnikanie a v roku 2017 začal uplatňovať výdavky percentom z príjmov. Som povinný zaplatiť daň z motorových vozidiel za rok 2017?
Ak podnikateľ uplatňujúci si výdavky percentom z príjmov v roku 2017 používa motorové vozidlo na podnikanie, vozidlo podlieha dani z motorových vozidiel, nakoľko sú splnené podmienky pre naplnenie predmetu dane.
Spôsob uplatňovania výdavkov v súlade s ustanovením § 6 ods. 10 zákona č. 595/2003 Z. z. o dani z príjmov, a to percentom z príjmov, nemá vplyv na povinnosť platenia dane z motorových vozidiel, ale je rozhodujúca tá skutočnosť, či daňovník uplatňujúci si výdavky percentom z príjmov používa motorové vozidlo na podnikanie.
Chcem podať daňové priznanie k dani z motorových vozidiel, môžem využiť tlačivo daňového priznania a sadzbu dane, ktoré boli platné minulý rok?
Áno, tlačivo daňového priznania je také isté, ako minulý rok (tlačivo MF/21694/2014-725) a aj sadzba dane je rovnaká. Podotýkame, že sadzba dane je uvedená v prílohe č. 1 zákona 361/2014 Z. z. o dani z motorových vozidiel.
Informácia k používaniu nového tlačiva „Oznámenie platiteľa dane o zrazení a odvedení dane vyberanej zrážkou podľa § 43 ods. 11 zákona č. 595/2003 Z. z. o dani z príjmov v znení neskorších predpisov“
Informácia k úprave lehoty na odvedenie dane vyberanej zrážkou a predloženie oznámenia podľa § 43 ods. 15 zákona o dani z príjmov
Informácia k predĺženiu lehoty na odvedenie dane vyberanej zrážkou a predloženie oznámenia podľa § 43 ods. 13 zákona o dani z príjmov
Informácia k Oznámeniu právnickej osoby o predĺžení lehoty na podanie daňového priznania podľa § 49 ods. 3 písm. a) alebo b) zákona o dani z príjmov platného od 1.1.2018
Informácia k zmenám v zdaňovaní a k predĺženiu lehôt pri peňažných a nepeňažných plneniach poskytnutých poskytovateľovi zdravotnej starostlivosti od držiteľa od 1.1.2018
Informácia o povinnosti platiteľa dane podať oznámenie o uzatvorenej písomnej dohode s autorom o nevyberaní dane zrážkou
Informácia o novele opatrenia Ministerstva financií Slovenskej republiky zo 16. decembra 2002 č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v znení neskorších predpisov
Informácia o novele opatrenia Ministerstva financií Slovenskej republiky pre zostanie účtovnej závierky pre malé účtovné jednotky
Informácia o novele opatrenia Ministerstva financií Slovenskej republiky pre zostanie účtovnej závierky pre mikro účtovné jednotky
Informácia o novele opatrenia Ministerstva financií Slovenskej republiky pre zostanie účtovnej závierky pre veľké účtovné jednotky
Základné číselné údaje súvisiace s podaním daňového priznania k dani z príjmov fyzickej osoby za rok 2017
Informácia k povinnosti podania súhrnného výkazu osobami registrovanými pre daň podľa § 7 alebo § 7a zákona o DPH, ak sa zúčastnili na trojstrannom obchode v postavení prvého odberateľa a k uvádzaniu údajov o tomto obchode v daňovom priznaní k DPH
V časti: Aktuálne dane a clá - Informácie k aktuálnym daňovým a colným povinnostiam - oblasť CLÁ“ boli tiiež zverejnené nové materiály:
Oznámenie o zmene uplatňovania systému všeobecných colných preferencií voči Ukrajine
Oznámenie o aktuálnych podmienkach pri prepúšťaní vybraných druhov ovocia a zeleniny do colného režimu voľný obeh
Oznámenie o predbežnom vykonávaní Dohody o pridružení medzi EÚ a Ukrajinou od 1. Januára 2016